הנערים
פרקים

| 0 | 1 | 2 | 3 | 4 | 5 |
| --- | --- | --- | --- | --- | --- |
| מספר הפרק | שם הפרק | בימוי | תסריט | תאריך שידור מקורי בארצות הברית | רייטינג |
| ‏1 | ממעמקים קראתיך ה' | יוסף סידר ותאופיק אבו ואיל | יוסף סידר ותאופיק אבו ואיל | 12 באוגוסט 2019 | 0.124‏ |
סימון, חוקר החטיבה היהודית בשב"כ, חושש מתגובות קשות לחטיפת שלושת הנערים מצד גורמים קיצוניים, אם הנערים יימצאו מתים. אבישי אלבז, נער חרדי, שוקל לפרוש מלימודיו בישיבה, בעוד אביו וסבו מפעילים עליו לחצים להישאר. חוסיין אבו ח'דיר, ישראלי-פלסטיני ממזרח ירושלים, מסתכסך עם בנו מוחמד ומודיע לו שלא יאפשר לו לטוס לאיסטנבול, כפי שסיכמו. מוחמד בורח מהבית, אל מערב ירושלים. כאשר נמצאות שלוש גופות הנערים החטופים, מוחמד ממהר לשוב לביתו. יום לאחר מכן, הוא יוצא מביתו בשעת בוקר מוקדמת על מנת לחכות לתחילתה של תפילת שחרית במסגד, ונעלם.
| ‏2 | I Love Toto | תאופיק אבו ואיל ויוסף סידר | יוסף סידר, תאופיק אבו ואיל ונח סטולמן | 12 באוגוסט 2019 | 0.100‏ |
חוסיין מדווח למשטרה על חטיפת בנו, ומגיע לתחנה על מנת להגיש תלונה. בעודו שם וללא ידיעתו, נמצאת גופתו השרופה של מוחמד ביער ירושלים. מהומות פורצות במזרח ירושלים. בעקבות פוסט בפייסבוק, בשב"כ בודקים את האפשרות שמוחמד נרצח על רקע חילול כבוד המשפחה משום שהוא הומוסקסואל. מכשיר הפלאפון של מוחמד נמצא ביער ירושלים.
| ‏3 | שתיים נקסט אדום | יוסף סידר ותאופיק אבו ואיל | יוסף סידר, תאופיק אבו ואיל וחגי לוי | 19 באוגוסט 2019 | 0.140‏ |
חוסיין נחקר במשטרה על האפשרות שמוחמד הוא הומוסקסואל. חוקרי השב"כ מתחילים לחקור תלונה על ניסיון חטיפה אחר, שהתרחש בלילה שלפני חטיפתו של מוחמד. באמצעות מצלמות אבטחה, מצליחים החוקרים לזהות את הרכב החוטף. לאחר שמסרו דגימות DNA לצורך זיהוי, חוסיין ואשתו סוהא מתבשרים שהגופה השרופה שנמצאה היא של בנם.
| ‏4 | שאהיד השחר | יוסף סידר, תאופיק אבו ואיל וחגי לוי | שוקי בן-נעים, חגי לוי ותאופיק אבו ואיל | 26 באוגוסט 2019 | 0.204‏ |
אבישי נפגש עם הפסיכיאטרית שלו, ד"ר דבורה סגל. אל חקירת השב"כ מתלווה עו"ד אורי קורב, סגן פרקליט מחוז ירושלים. החוקרים משערים שיוסף חיים בן דוד הוא הרוצח ושעשה זאת יחד עם שניים מאחייניו והם מנסים לאתר ראיות נוספות שיקשרו אותם לרצח באמצעות הפעלת אמצעי מעקב שונים. המשטרה מעבירה לידי חוסיין את גופתו בנו, שעורך לו טקס קבורה בשועפאט. כאשר השבת מתקרבת, ובהיעדר מספיק ראיות, סימון מחליט שלא לעצור את יוסף חיים. במקום זאת, הוא מגיע אל ההתנחלות אדם, בה מתגורר יוסף חיים, במסווה של איש מילואים דתי המבקר בבית הכנסת המקומי.
| ‏5 | שבת שלום | יוסף סידר ותאופיק אבו ואיל | שוקי בן-נעים, יוסף סידר, חגי לוי ותאופיק אבו ואיל | 2 בספטמבר 2019 | 0.198‏ |
סימון מעביר את השבת בהתנחלות אדם. הרב בן שושן ויוסף חיים בן דוד מזמינים אותו לסעוד עימם וסימון מתארח בבתיהם וחושף בפניהם מידע אישי אודותיו. סוהא מוצאת בוואטסאפ של מוחמד סרטון של נערה צעירה המכונה טוטו. במהלך הארוחה, סימון מספר ליוסף חיים ולאחייניו שראה ברשת סרטון ובו נראים החוטפים של מוחמד נכנסים לפיצוצייה. במוצאי שבת, לאחר שיחת טלפון מפלילה של בן דוד לאחייניו אבישי אלבז וינון אדרי, עוצרת המשטרה את השלושה.
| ‏6 | תענית דיבור | יוסף סידר, חגי לוי ותאופיק אבו ואיל | חגי לוי, שוקי בן-נעים ותאופיק אבו ואיל | 9 בספטמבר 2019 | 0.153‏ |
אבישי מסרב לשוחח עם חוקריו, מאחר שבחר עוד לפני המעצר להיות בתענית דיבור. סימון פונה אל ד"ר סגל, אצלה מטופלים אבישי ויוסף חיים, והיא מסייעת לו לגרום לאבישי לדבר. אבישי מתחיל לדבר, אך טוען שלא רצח בעצמו. קורב פונה אל חוסיין, מעדכן אותו שהחשודים ברצח מוחמד נמצאים במעצר, וכי בכוונתם לערוך שחזור. לצורך כך, הם זקוקים לשיתוף פעולה מצידו. בני משפחתו של חוסיין מזהירים אותו שלא יישתף פעולה עם היהודים. בשעת לילה, אבישי מוצא ממעצרו על מנת לבצע שחזור.
| ‏7 | נידון על שם סופו | יוסף סידר | יאיר היזמי וחגי לוי | 16 בספטמבר 2019 | 0.099‏ |
במהלך הלילה, אבישי נזכר ומשחזר בפני סימון את כל השתלשלות אירוע חטיפתו ורציחתו של מוחמד.
| ‏8 | הנאשמים מספר 2 ו-3 | יוסף סידר, תאופיק אבו ואיל וחגי לוי | חגי לוי, יאיר היזמי ותאופיק אבו ואיל | 23 בספטמבר 2019 | 0.092‏ |
אבישי וינון מוכנסים לבידוד בכלא. עו"ד אוחיון, סניגורו של יוסף חיים, נפגש עם ד"ר סגל. קורב מזמין למשרדו את חוסיין ואת סוהא ומקריא להם את כתב האישום. אבישי מצליח לחשוף את זהותו האמיתית של סימון, ואחיו רמי, המקורב לרב בן דוד, מנסה להניאו מלפעול נגד החשודים. חוסיין וסוהא מתלבטים אם להגיע לבית המשפט או לא. סוהא מחליטה שלא ללכת. חוסיין הולך עם בנו הבכור, איאד, שמחליט בסוף להישאר בחוץ, עם המפגינים. חוסיין נכנס לבית המשפט לבדו.
| ‏9 | הבשם והבורסקאי | יוסף סידר ותאופיק אבו ואיל | חגי לוי, שוקי בן-נעים ותאופיק אבו ואיל | 30 בספטמבר 2019 | 0.154‏ |
בבית המשפט, עולה ספק בדבר שפיותו של יוסף חיים. לקוחותיה של ד"ר סגל עוזבים אותה, בשל מעורבותה במקרה. סימון נפגש עם הרב בן דוד, על מנת שיעזור לו לעשות שלום בית עם אחיו שלא מדבר איתו. עו"ד אוחיון לא מצליח למצוא פסיכיאטר שייפגש עם יוסף חיים, ובסופו של דבר מזמין מומחה מארצות הברית. סימון מעיד בבית המשפט. מוחמד אבו ח'דיר מוכר כנפגע פעולת איבה על ידי המוסד לביטוח לאומי ושמו מונצח באנדרטה בהר הרצל, למורת רוחו של חוסיין. ליד ביתו של סימון מרוססות כתובות גרפיטי עם קריאות גנאי נגדו.
| ‏10 | הפיר אל תוך המנהרה החשוכה | יוסף סידר, תאופיק אבו ואיל וחגי לוי | חגי לוי ותאופיק אבו ואיל | 7 באוקטובר 2019 | 0.111‏ |
אבישי מתכונן לעדותו בבית המשפט. בעקבות ההתנכלויות נגדו, מוצע לסימון לעזוב את הארץ לשנה-שנתיים, ולהיות קצין ביטחון של אל-על בנמל תעופה בניו יורק. סימון מסרב בתחילה לעזוב, אך לבסוף מתרצה. חוסיין מבקש מקורב כי יהרסו את בתיהם של החשודים ברצח בנו, אך בקשתו נדחית. משפטם של יוסף חיים, ינון ואבישי מסתיים בהרשעתם. חוסיין וסוהא טסים יחד לקבלת פנים באיסטנבול, וסוהא קובעת להיפגש שם עם טוטו.
↑  מספר הצופים בארצות הברית (במיליונים)